CELEX: 32017R1224
Language: sk
Date: 2017-07-06 00:00:00
Title: Nariadenie Komisie (EÚ) 2017/1224 zo 6. júla 2017, ktorým sa mení príloha V k nariadeniu Európskeho parlamentu a Rady (ES) č. 1223/2009 o kozmetických výrobkoch (Text s významom pre EHP )

7.7.2017   
               
               
                  SK
               
               
                  Úradný vestník Európskej únie
               
               
                  L 174/16
               
            NARIADENIE KOMISIE (EÚ) 2017/1224
      zo 6. júla 2017,
      ktorým sa mení príloha V k nariadeniu Európskeho parlamentu a Rady (ES) č. 1223/2009 o kozmetických výrobkoch
      (Text s významom pre EHP)
      EURÓPSKA KOMISIA,
      so zreteľom na Zmluvu o fungovaní Európskej únie,
      so zreteľom na nariadenie Európskeho parlamentu a Rady (ES) č. 1223/2009 z 30. novembra 2009 o kozmetických výrobkoch (1), a najmä na jeho článok 31 ods. 1,
      keďže:
      
                  (1)
               
               
                  Látka 2-metyl-2H-izotiazol-3-ón, ktorej bol pridelený názov Methylisothiazolinone v rámci medzinárodnej nomenklatúry kozmetických zložiek (INCI), CAS číslo 2682-20-4, je v súčasnosti povolená ako konzervačná látka v zmývateľných kozmetických výrobkoch pri koncentrácii do 0,01 % hmotnostných (100 ppm) v položke 57 prílohy V k nariadeniu (ES) č. 1223/2009.
               
            
                  (2)
               
               
                  Vedecký výbor pre bezpečnosť spotrebiteľov (ďalej len „VVBS“) prijal 15. decembra 2015 stanovisko k bezpečnosti látky Methylisothiazolinone (2). VVBS dospel k záveru, že v prípade zmývateľných kozmetických výrobkov sa za bezpečnú považuje koncentrácia do 0,0015 % (15 ppm) látky Methylisothiazolinone z hľadiska vzniku kontaktnej alergie.
               
            
                  (3)
               
               
                  Vzhľadom na uvedené stanovisko VVBS je potrebné zaoberať sa zvýšeným výskytom alergií vyvolaných látkou Methylisothiazolinone, a preto by sa jej používanie v zmývateľných kozmetických výrobkoch malo ďalej obmedziť.
               
            
                  (4)
               
               
                  Nariadenie (ES) č. 1223/2009 by sa preto malo zodpovedajúcim spôsobom zmeniť.
               
            
                  (5)
               
               
                  Odvetviu by sa mala poskytnúť primeraná lehota na uskutočnenie potrebných zmien v zložení výrobkov s cieľom uviesť ich na trh a na stiahnutie nevyhovujúcich výrobkov z trhu.
               
            
                  (6)
               
               
                  Opatrenia stanovené v tomto nariadení sú v súlade so stanoviskom Stáleho výboru pre kozmetické výrobky,
               
            PRIJALA TOTO NARIADENIE:
      Článok 1
      Príloha V k nariadeniu (ES) č. 1223/2009 sa mení v súlade s prílohou k tomuto nariadeniu.
      Článok 2
      Od 27. januára 2018 sa na trh Únie môžu uvádzať len kozmetické výrobky, ktoré sú v súlade s týmto nariadením.
      Od 27. apríla 2018 sa na trhu Únie môžu sprístupňovať len kozmetické výrobky, ktoré sú v súlade s týmto nariadením.
      Článok 3
      Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
      
         Toto nariadenie je záväzné v celom rozsahu a priamo uplatniteľné vo všetkých členských štátoch.
         V Bruseli 6. júla 2017
         
            
               Za Komisiu
            
            
               predseda
            
            Jean-Claude JUNCKER
         
      
      
         (1)  Ú. v. EÚ L 342, 22.12.2009, s. 59.
      
         (2)  SCCS/1557/15 (podanie III)
      
         PRÍLOHA
         V prílohe V k nariadeniu (ES) č. 1223/2009 sa položka 57 nahrádza takto:
         
            
                        Referenčné číslo
                     
                     
                        Identifikácia látky
                     
                     
                        Podmienky
                     
                     
                        Znenie podmienok použitia a upozornenia
                     
                  
                        Chemický názov/INN
                     
                     
                        Názov v jednotnom zozname zložiek
                     
                     
                        CAS číslo
                     
                     
                        EC číslo
                     
                     
                        Typ výrobku, časti tela
                     
                     
                        Maximálna koncentrácia v použiteľnom prípravku
                     
                     
                        Iné
                     
                     
                         
                     
                  
                        a
                     
                     
                        b
                     
                     
                        c
                     
                     
                        d
                     
                     
                        e
                     
                     
                        f
                     
                     
                        g
                     
                     
                        h
                     
                     
                        i
                     
                  
                        „57
                     
                     
                        2-metyl-2H-izotiazol-3-ón
                     
                     
                        Methylisothiazolinone (*1)
                        
                     
                     
                        2682-20-4
                     
                     
                        220-239-6
                     
                     
                        Zmývateľné kozmetické výrobky
                     
                     
                        0,0015 %
                     
                     
                         
                     
                     
                         
                     
                  
         
            (*1)  Pre látku Methylisothiazolinone platia aj ustanovenia položky 39 prílohy V v zmesi s látkou Methylchloroisothiazolinone. Obe položky sa navzájom vylučujú: použitie zmesi látok Methylchloroisothiazolinone a) Methylisothiazolinone nie je možné v tom istom kozmetickom výrobku zlúčiť s použitím iba samotnej látky Methylisothiazolinone.“